หุ้นไทยปิดบวก 1.46 จุด แกว่งแคบ-กลุ่มพลังงานช่วยหนุน
หุ้นไทย วันที่ 28 ส.ค.62 ดัชนีปิดที่ระดับ 1,616.93 จุด เพิ่มขึ้น 1.46 จุด (+0.09%) มูลค่าการซื้อขาย 46,463.78 ล้านบาท นักลงทุนต่างชาติขายสุทธิ 1,160.20 ล้านบาท สถาบันในประเทศ ซื้อสุทธิ 1,437.64 ล้านบาท&nbsp;
28 ส.ค. 2562

หุ้นไทย วันที่ 28 ส.ค.62 ดัชนีปิดที่ระดับ 1,616.93 จุด เพิ่มขึ้น 1.46 จุด (+0.09%) มูลค่าการซื้อขาย 46,463.78 ล้านบาท นักลงทุนต่างชาติขายสุทธิ 1,160.20 ล้านบาท สถาบันในประเทศ ซื้อสุทธิ 1,437.64 ล้านบาท 
นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยแกว่งตัวในกรอบแคบคล้ายกับตลาดหุ้นในภูมิภาคเอเชีย โดยยังรับแรงกดดันจาก Inverted yield curve และเงินหยวนที่อ่อนค่าลงมาต่ำสุดในรอบ 11 ปี ขณะที่ได้แรงหนุนจากกลุ่มพลังงาน แม้จะมีแรงขายสลับออกมาระหว่างทางบ้างก็ตาม ทั้งนี้ การที่ตลาดฯสามารถเคลื่อนไหวในแดนบวกได้ ส่วนหนึ่งอาจเป็นผลทางจิตวิทยาจากงานไทยแลนด์ โฟกัส ทำให้ตลาดฯปรับขึ้นได้บ้าง
อย่างไรก็ดี ยังต้องติดตามความคืบหน้าสงครามการค้าระหว่างสหรัฐฯและจีน หลังจากข้อมูลการนัดเจรจายังค่อนข้างสับสน ทำให้ต้องติดตามว่าจะมีการเจรจากันเกิดขึ้นจริงหรือไม่ ส่วนบ้านเราก็รอติดตามวันศุกร์นี้ (30 ส.ค.)จะมีการประชุมคณะรัฐมนตรีด้านเศรษฐกิจจะมีการพิจารณาการกระตุ้นเศรษฐกิจด้านการลงทุนอย่างไรแนวโน้มการลงทุนการในวันพรุ่งนี้ (29 ส.ค.) นายชัยยศ กล่าวว่า ตลาดฯคงจะยังแกว่งแคบคล้ายวันนี้ พร้อมให้แนวรับ 1,610 จุด ส่วนแนวต้าน 1,625 จุด 
5 หลักทรัพย์ที่มีมูลค่าการซื้อขายสูงสุด 
CPALL มูลค่าการซื้อขาย 2,611.46 ล้านบาท ปิดที่ 83.25 บาท ลดลง 1.50 บาท
PTG มูลค่าการซื้อขาย 1,504.05 ล้านบาท ปิดที่ 21.60 บาท เพิ่มขึ้น 1.30 บาท
GULF มูลค่าการซื้อขาย 1,494.65 ล้านบาท ปิดที่ 145.50 บาท เพิ่มขึ้น 3.50 บาท 
PTTEP มูลค่าการซื้อขาย 1,282.17 ล้านบาท ปิดที่ 116.00 บาท เพิ่มขึ้น 1.50 บาท
AOT มูลค่าการซื้อขาย 1,257.02 ล้านบาท ปิดที่ 71.25 บาท เพิ่มขึ้น 0.25